**Základné informácie k programu inovačného vzdelávania**

**Názov programu:** Interkultúrne vzdelávanie v základnej škole so žiakmi z rómskych komunít

Číslo rozhodnutia o akreditácii: 1184/2014 – KV

**Hlavný cieľ:** Zdokonaliť kľúčové profesijné kompetencie pedagogických zamestnancov v oblasti výchovy a vzdelávania v základnej škole so žiakmi z rómskych komunít.

**Cieľová skupina:** učiteľ pre primárne vzdelávanie,asistent učiteľa**,** vychovávateľ

**Vzdelávací program pozostáva zo 4 modulov:**

Modul 1: Úvod k interkultúrnemu vzdelávaniu

Modul 2: O histórii, etnografii a folklóre Rómov

Modul 3: Motivácia žiakov konverzáciou v rómskom jazyku

Modul 4: Inovatívnymi metódami k inklúzii vo vzdelávaní

Vzdelávací program sa uskutoční v rozsahu **110 hodín** a bude trvať najviac **12 mesiacov.** Po úspešnej záverečnej prezentácií a pohovore pred trojčlennou skúšobnou komisiou získa absolvent v rámci kontinuálneho vzdelávania **25 kreditov.**

**Predbežný termín začiatku realizácie vzdelávania:** Jún 2017

**Miesto realizácie inovačného vzdelávania:** Bratislava/Košice

**Cestovné náklady hradí vysielajúca organizácia.**

**Podmienky pre zaradenie uchádzačov:**

* Na kontinuálne vzdelávanie podľa § 35 ods. 9 zákona č. **317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov** možno prijať pedagogického zamestnanca až po absolvovaní šiestich mesiacov pedagogickej činnosti.
* Na kontinuálne vzdelávanie bude zaradený pedagogický zamestnanec v uvedenej kategórii a podkategórii, ktorý spĺňa kvalifikačný predpoklad vzdelania v súlade s vyhláškou MŠ SR č. 437/2009 Z. z.

**Uchádzač zasiela na dole uvedenú adresu v termíne do 17.03.2017:**

**-** vyplnenú prihlášku, motivačný list,potvrdenie o pedagogickej činnosti a kópiu dokladu o najvyššom dosiahnutom vzdelaní (VŠ diplom)

**Kontaktná adresa:** Štátny pedagogický ústav, PhDr. Jozef Facuna, PhD., Pluhová 8, 830 00 Bratislava